CELEX: 32009R0477
Language: hu
Date: 2009-06-05 00:00:00
Title: A Bizottság 477/2009/EK rendelete ( 2009. június 5. ) egyes áruk Kombinált Nómenklatúra szerinti besorolásáról

9.6.2009   
            
            
               HU
            
            
               Az Európai Unió Hivatalos Lapja
            
            
               L 144/15
            
         
      A BIZOTTSÁG 477/2009/EK RENDELETE
   
   (2009. június 5.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kódok alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. június 5-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992. 10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Részlegesen edzett, négyszög alakú üveglapból készült termék, amelyre néhány fényvisszaverődést gátló és elnyelő műanyag réteget ragasztanak.
                              A termék nem keretezett.
                              Plazmamonitorok gyártásánál használják.
                           
                        
               
                  9001 90 00
               
               
                  A besorolást a Kombinált Nómenklatúra értelmezésére szolgáló 1., 3. b) és 6. általános szabály, valamint a 9001 és a 9001 90 00 KN-kód szövegezése határozza meg.
                  A műanyag rétegek adják a termék optikai elem jellegét. A 7007 vtsz. alá szilárdított (edzett) vagy rétegelt üvegből álló biztonsági üvegként történő besorolás ezért kizárt.
                  A nem szerelt műanyag optikai elemek – optikailag megmunkálva is – a 9001 vtsz. alá tartoznak (lásd még a 9001 vtsz-hoz tartozó HR-Magyarázat (D) pontját).
                  A terméket ezért a 9001 90 00 KN-kód alá, más optikai elemként kell besorolni.
               
            
                  
                              2.
                           
                           
                              Részlegesen edzett, négyszög alakú üveglapból készült termék, amelyre néhány fényvisszaverődést gátló és elnyelő műanyag réteget ragasztanak.
                              A termék fémszalaggal keretezett.
                              Plazmamonitorok gyártásánál használják.
                           
                        
               
                  9002 20 00
               
               
                  A besorolást a Kombinált Nómenklatúra értelmezésére szolgáló 1., 3. b) és 6. általános szabály, valamint a 9002 és a 9002 20 00 KN-kód szövegezése határozza meg.
                  A műanyagrétegek adják a termék optikai elem/optikai szűrő jellegét. A 7007 vtsz. alá szilárdított (edzett) vagy rétegelt üvegből álló biztonsági üvegként történő besorolás ezért kizárt.
                  A szerelt műanyag optikai elemek – optikailag megmunkálva is – a 9002 vtsz. alá tartoznak (lásd még a 9001 vtsz-hoz tartozó HR-Magyarázat (D) pontját és a 9002 vtsz-hoz tartozó HR-Magyarázatot).
                  A terméket ezért a 9002 20 00 KN-kód alá, optikai szűrőként kell besorolni.